1. Gemara.
2. משנה ברכות דף ט – earliest time is משיכיר בין תכלת ללבן
3. גמרא שם
4. אחרים – בריחוק ד' אמות
5. אביי – הלכה כאחרים וק"ש כותיקין
6. Positive comments about being סומך גאולה לתפילה.
7. אינו ניזק כל היום
8. לא פסק חוכא
9. Is it דין בתפילה or a דין בק"ש? Most ראשונים hold I is דין בתפילה but רבינו יונה quotes that some hold it is דין בק"ש.
10. רש"י ברכות שם says מצוה להתפלל עם הנץ החמה but in מגילה דף כג he says לקרות שמע כותיקין
11. נפק"מ – if you won’t be davening then for whatever reason, should you still say ק"ש. שו"ע הרב סעיף ד' says yes. שו"ת אז נדברו חי"ד סימן לח says ר' יחזקאל לוינשטיין didn’t daven ותיקין but said ק"ש בכל יום סמוך להנץ החמה. תשובות והנהגות ח"ג סימן כז says that the אדרת did the same.
12. ראשונים ושו"ע.
13. When is earliest זמן ק"ש?
14. רבינו יונה ורא"ש ברכות שם – really משיכיר which is earlier, but best to hold off until just before הנץ.
15. בית יוסף בשם ר"ת – *after* נץ, and therefore the ותיקין were wrong.
16. בית יוסף – most, including רמב"ם assume against רבינו תם. Rambam even holds that it is not just מצוה מן המובחר, but the required time for ק"ש is before הנץ.
17. שו"ע נח:א – best to daven ותיקין.
18. משנ"ב שם ס"ק ה' – at least don’t miss זמן ק"ש, even on שבת
19. Conflicts.
20. מנין.
21. מעשה רב says only with a מנין. שו"ת האלף לך שלמה או"ח סימן מז also says מנין wins.
22. באה"ל סימן נח – only if you are רגילין, the vasikin win. ציץ אליעזר חלק יד סימן ה' points out that the רגיל idea is based in a שלטי גיבורים, but is stunned that באה"ל argues on מעשה רב without even quoting it.
23. הלכיות שלמה – even if sometimes רגיל like on ר"ח it is good enough.
24. דבר הלכה שם – really the two considerations are even with each other, but once you establish a practice it becomes a חיוב. So a בעל תשובה can choose ותיקין.
25. שו"ת יביע אומר ח"א או"ח סימן ד' אות ט' – many hold ותיקין better because even better than תפילין and מג"א holds תפילין beats a מנין.
26. May be considered שעה שהציבור מתפללין because many daven ותיקין in your town
27. ר' זוין – ותיקין is only a מדת חסידות but מנין is a חיוב.
28. רמב"ם פאר הדור – when asked about conflict says to do both! צי"א explains that he is לשיטתו that the זמן is הנץ and is required.
29. תפילין. ברכות דף כב says if ירד לטבול should be מכסה במים and say ק"ש without תפילין.
30. באה"ל שם says if רגיל can do without תפילין, but otherwise wait for תפילין.
31. Kavanah. שו"ת אז נדברו חלק יד סימן לח – much better to daven slowly with כונה later.
32. Learning. רשז"א is very strict about keeping סדרים above all else.
33. התרת נדרים is necessary if want to give up ותיקין – פסקי תשובות.

**1 - תלמוד בבלי מסכת ברכות דף ט עמוד ב**

משנה. מאימתי קורין את שמע בשחרית? משיכיר בין תכלת ללבן. רבי אליעזר אומר: בין תכלת לכרתי. (וגומרה) עד הנץ החמה. רבי יהושע אומר: עד שלש שעות שכן דרך מלכים לעמוד בשלש שעות. הקורא מכאן ואילך לא הפסיד, כאדם הקורא בתורה.

גמרא. מאי בין תכלת ללבן? אילימא בין גבבא דעמרא חיורא לגבבא דעמרא דתכלתא - הא בליליא נמי מידע ידעי! אלא: בין תכלת שבה ללבן שבה. תניא, רבי מאיר אומר: משיכיר בין זאב לכלב; רבי עקיבא אומר: בין חמור לערוד; ואחרים אומרים: משיראה את חברו רחוק ארבע אמות ויכירנו. אמר רב הונא: הלכה כאחרים. אמר אביי: לתפילין - כאחרים, לקריאת שמע - כותיקין, דאמר רבי יוחנן: ותיקין היו גומרין אותה עם הנץ החמה. תניא נמי הכי: ותיקין היו גומרין אותה עם הנץ החמה, כדי שיסמוך גאולה לתפלה ונמצא מתפלל ביום. אמר רבי זירא: מאי קראה - +תהלים ע"ב+ ייראוך עם שמש ולפני ירח דור דורים.

העיד רבי יוסי בן אליקים משום קהלא קדישא דבירושלים: כל הסומך גאולה לתפלה - אינו נזוק כל היום כולו. אמר רבי זירא: איני? והא אנא סמכי ואיתזקי! אמר ליה: במאי איתזקת - דאמטיית אסא לבי מלכא; התם נמי מבעי לך למיהב אגרא למחזי אפי מלכא, דאמר רבי יוחנן: לעולם ישתדל אדם לרוץ לקראת מלכי ישראל, ולא לקראת מלכי ישראל בלבד אלא אפילו לקראת מלכי אומות העולם שאם יזכה - יבחין בין מלכי ישראל למלכי אומות העולם. אמר ליה רבי אלעא לעולא: כי עיילת להתם שאיל בשלמא דרב ברונא אחי במעמד כל החבורה, דאדם גדול הוא ושמח במצות: זימנא חדא סמך גאולה לתפלה ולא פסיק חוכא מפומיה כוליה יומא.

**2 - בית יוסף אורח חיים סימן נח**

ומ"ש ומצוה מן המובחר לקרותה כותיקין. שם (ט:) אמר אביי לתפילין כאחרים לק"ש כוותיקין דאמר רבי יוחנן וותיקין היו גומרין אותה עם הנץ החמה תניא נמי הכי וותיקין היו גומרין אותה עם הנץ החמה כדי שיסמוך גאולה לתפלה ונמצא מתפלל ביום וכתב ה"ר יונה (ד: ד"ה תניא) שאע"פ שוותיקין היו קורין אותה סמוך להנץ החמה מודו דזמן התחלת קריאתה קודם הוא דהלכה כאחרים שאמרו משיראה את חבירו ברחוק ארבע אמות דהא רב הונא דהוא בתראה פסק הכי ואביי נמי הכי סבירא ליה אלא שבא לומר שהוותיקין מתוך שהיו מדקדקין במצות והיו רוצים לסמוך גאולה לתפלה היו גומרים אותה עם הנץ החמה כדי שיתפללו מיד כשתנץ החמה ויסמכו גאולה לתפלה ואם היו מתחילין לקרותה מיד כשיכיר את חבירו היה הרבה בין זה השיעור ובין הנץ החמה והיה להם להתאחר אחר ק"ש ולהמתין עד שתנץ החמה ונמצא שלא היו יכולים לסמוך גאולה לתפלה ומתוך כך היו צריכים לקרותה סמוך להנץ החמה אבל לאדם אחר שאינו חושש לסמיכות גאולה לתפלה מודו שיכול לקרותה לכתחלה משיראה את חבירו ברחוק ארבע אמות ויכירנו וקודם לכן אין לו לקרותה אלא בדיעבד או בשעת הדחק עכ"ל: וכ"כ ג"כ הרא"ש (פ"א ריש סי' י) דהא דאמר אביי לק"ש כוותיקין היינו למצוה מן המובחר אבל מודה הוא דתחלת זמן קריאה הוא משיכיר בין תכלת ללבן כסתמא דמתניתין ע"כ וכן כתב הרשב"א (שם ד"ה ולענין). ומה שכתבו הרא"ש והרשב"א דתחלת זמן קריאה הוא משיכיר בין תכלת ללבן נראה דלא פליגא על מה שפסק ה"ר יונה כאחרים דאמרי משיראה את חבירו ברחוק ארבע אמות ויכירנו דשניהם שיעור אחד הוא כדאמרינן בירושלמי (שם ה"ב) אלא שמדברי הרשב"א גבי הא דאמר אביי לתפילין כאחרים נראה דלאו שיעור אחד נינהו: והגהות מיימוניות (ק"ש פ"א אות ח) כתבו לק"ש כוותיקין וכן פסק ר"י אלפס (ד:) והא דתנן (יומא לז.) אף היא עשתה נברשת של זהב בשעה שהחמה זורחת היו ניצוצות יוצאות ממנה וידעו כל העם שהגיע זמן ק"ש משמע שזמן ק"ש הוא אחר הנץ החמה היינו לצבור שאין כל אדם יכול לעמוד עם הנץ החמה ודלא כר"ת שפירש שזמן ק"ש הוא דוקא אחר הנץ החמה מכח ההיא מתניתין דאייתי ופירש שוותיקין לא עשו כדין ופירש שאביי עצמו סובר שזמנה הוא אחר הנץ החמה ולא הזכיר זמן של וותיקין אלא לאפוקי מאחרים דאמרי זמנה משיכיר את חבירו ברחוק ארבע אמות וכן פסק רבינו שמחה ודלא כר"ח שפירש וותיקין עצמם לא היו קורין עד אחר הנץ החמה וכן פסק ר"י וראבי"ה (ח"א סי' כה) פסק כר"ת עכ"ל וראיות ר"ת והחולקים עליו נתבארו יפה בתוספות סוף פרק אמר להם הממונה (שם: ד"ה אמר אביי) ובסמ"ג (שם) ודברי התוספות שם נוטים לדברי החולקים על ר"ת וכן כתבו בפרק קמא דברכות (ט: ד"ה לק"ש כותיקין) סתם כדברי ה"ר יונה והרא"ש ז"ל וכן פסק הרמב"ם ז"ל בפרק א' מהלכות ק"ש (הי"א) וכיון דרוב הפוסקים סוברים כן הכי נקטינן:

ומ"ש רבינו וכן כתב הרמב"ם. היינו לומר דאיהו נמי סובר דמצוה לקרותה קודם הנץ ולאפוקי מר"ת ומיהו מה שכתב רבינו שזמנה משיראה את חבירו ברחוק ארבע אמות ויכירנו לא נזכר בדברי הרמב"ם ומשמע לי שהוא מפרש דרב הונא ואביי פליגי דרב הונא אמר הלכה כאחרים לק"ש ואביי אמר לתפילין דוקא הלכתא כוותייהו אבל לק"ש לא אלא כוותיקין ופסק כאביי דבתרא הוא ונראה שכן הוא דעת הרי"ף שכתב אמר רב הונא הלכה כאחרים אמר אביי לתפילין כאחרים לק"ש כוותיקין דא"ר יוחנן וותיקין היו גומרין אותה וכו' וכן הלכתא ומדכתב וכן הלכתא מכלל דסבירא ליה דפליגי ואי נמי לא פליגי משמע ליה דאביי מפרש דברי רב הונא דלא אמר הלכה כאחרים אלא לתפילין אבל לק"ש כוותיקין:

ועל מה שכתב רבינו בשם הרמב"ם ושיעור זה כמו שיעור שעה אחת קודם שיעלה השמש. כתב מהר"י אבוהב ז"ל אל יקשה בעיניך היאך קרא הרב לזה הזמן מעט. שהנה עליית השמש דהרמב"ם רוצה לומר לאחר שיעלה גוף השמש כולו והנץ החמה הוא מיד כשיתחיל גוף השמש לעלות עכ"ל. ובנוסחא אחת מצאתי בדברי הרמב"ם כתוב במקום שיעור שעה אחת עישור שעה אחתב:

**3 - שולחן ערוך אורח חיים הלכות קריאת שמע סימן נח סעיף א**

זמן קריאת שמע של שחרית, \* משיראה את חבירו (ב) הרגיל עמו קצת, ברחוק ד' אמות, ויכירנו. ונמשך זמנה (ג) עד סוף (ד) א [א] ג' שעות, (ה) <א> שהוא רביע היום. \* ומצוה מן המובחר לקרותה כוותיקין (פי' תלמידים. ורש"י פי' אנשים ענוים ומחבבים המצות) (ו) שהיו מכוונים לקרותה מעט קודם (ז) הנץ החמה (פי' יציאת החמה כמו הנצו הרמונים) (שיר השירים ו, יא; ז, יג) כדי שיסיים קריאת שמע וברכותיה עם הנץ החמה ויסמוך התפלה מיד בהנץ החמה. ומי שיוכל לכוין לעשות כן שכרו מרובה (ח) מאד. הגה: שיעור הנץ החמה הוא \* כמו (ט) ב שיעור שעה אחת קודם שיעלה כל גוף השמש על הארץ (מיימוני פ"א).

**4 - משנה ברורה על שולחן ערוך אורח חיים הלכות קריאת שמע סימן נח סעיף א**

(ה) שהוא רביע היום - ואין חילוק בין ימות הקיץ שהיום ארוך ובין ימות החורף שהיום קצר חשבינן היום לי"ב שעות [ג] ולעולם חלק רביע מהיום הוא זמן ק"ש לכך יש ליזהר בימי החורף למהר לקרוא ק"ש מאחר שהיום קצר ורביע היום קצר [ט"ז] ובאמת בימי הקיץ צריך ליזהר טפי דדרך ב"א לעמוד בזמן אחד כמו בימות החורף ואז כבר חלף ועבר ק"ש דכל שהיום גדול יותר זמן ק"ש ממהר לבוא [ד] וצריך לגומרה כולה בזמנה [ה] והמאחרים קריאת שמע בשביל ציצית או תפילין טועים אלא יקרא ק"ש בברכותיה בזמנה בלא ציצית ותפילין וכשיהיה לו יניחם ויקרא בהם ק"ש או פרשה אחרת [ו] או מזמור תהלים. ואפילו אם ספק לו שמא יעבור זמן ק"ש ג"כ אין להמתין על טלית ותפילין דאינו מעכב זה את זה אבל בלא"ה ימתין דכל הקורא ק"ש בלא תפילין כאלו מעיד עדות שקר בעצמו. ויש אנשים שמאחרים זמן ק"ש בשביל תפילה בצבור וג"ז שלא כדין הוא. ועכ"פ יזהרו לקרות שמע בזמנה קודם התפלה ולכוין לצאת בזה וכנ"ל בסוף סי' מ"ו במשנה ברורה עי"ש [ז] ואין לאחר הקריאה לבהכ"נ בשביל הזקנים המאחרים לבוא ויצטרכו להתפלל ביחידי כיון שעי"ז יעבור זמן ק"ש ואין אומרים לו לאדם חטא בשביל שיזכה חבירך ובשבת ויו"ט מצוי מאד לעבור זמן ק"ש מפני כמה דברים ע"כ החכם עיניו בראשו לקבץ מנין ולהתפלל קודם או עכ"פ לקרות שמע בזמנו קודם שיעמוד להתפלל עם הצבור וכנ"ל בסוף סימן מ"ו ועי"ש בביאור הגר"א ובבה"ל שם:

**5 - ביאור הלכה סימן נח ד"ה \* ומצוה מן**

ומצוה מן המובחר וכו' - דע דהזהירים לקרות כוותיקין מותר לקרות ולהתפלל ביחידי אם אין להם מנין וגדולה מזה מוכח במשנה ברכות דף כ"ב ירד לטבול וכו' עיין שם דאפילו אם אין לו תפילין בעת ההיא ג"כ אפ"ה יזהר לקרותה בזמנה סמוך להנץ ומשנה זו איירי בוותיקין כדמסקינן בגמ' שם:

**6 - הליכות שלמה פרק ה' אות כז**

הרגיל להתפלל כותיקין במנים מסוימים כגון ערב ראש חודש וכדומה מותר לו להתפלל אז ביחידות כשאינו מוצא מנין, ומה שכתב בזה הבה"ל סימן נח ד"ה ומצוה "הזהירים להתפלל כותיקין" אין כוונתו דוקא לזהירים להתפלל כותיקין מידי יום

6א - דבר הלכה שם

והטעם הוא דלגבי הזהירים הרי זה חשיב קצת כקבלו עליהם בנדר ונמצא שיש לפניהם ב' חובות חובת תפלה בצבור וחובת תפלה כותיקין ולכן הרשות בידם לבחור אחת מן השתים ולכן גם מי שנוהג בקביעות להתפלל כותיקין ביום מסוים כגון בכל ער"ח יכול להתפלל ביחידות כשאין לו מנין דהוי נמי כעין נדר ורק מי שאינו רגיל כלל בתפלה כותיקין בדרך קביעות ולאידך גיסא רגיל הוא בתפלה בצבור כדין אינו רשאי לבטל תפלה בצבור בשביל כך דבכה"ג אין מעלת התפלה כותיקין דוחה דין תפלה בצבור אא"כ נעשתה עליו כחיוב כנ"ל. ומ"מ מי שאין לו עדיין מנהג קבוע להתפלל בצבור (כגון שהתחיל עתה לשמור תומ"צ וכדומה) שפיר יכול לבחור אחת מן השתים משום דמעיקר הדין שתיהן שוות וכנ"ל.

**7 - שו"ת ציץ אליעזר חלק ו סימן ב**

אבל הרמב"ם אזיל לשיטתו שפוסק לעיל בפ"א הי"א שמצות הקריאה קודם הנץ החמה הוא מעיקר המצוה ולא רק מן המובחר ואסור לו לכתחילה לשהות, ורק בדיעבד אם עבר ואיחר נתנו לו זמן יותר עד ג' שעות ע"ש [כן מוכח למעיין בדבריו שם, ודלא כהמראה הפנים בירושלמי שרו"ל שגם הרמב"ם סובר כהשו"ע שהוא רק למצוה מן המובחר. והכי כותב בהדיא גם הרמב"ם בפיה"מ וז"ל: וזה במי ששכח אבל לכתחילה הוא חייב לכוון השלמת קריאתה עם הנץ החמה. הרי בהדיא דס"ל דזה לא רק מן המובחר אלא חיובא היא. ומשו"ה אינו מזכיר הרמב"ם ג"כ שזהו כמנהג ותיקין מכיון דס"ל שכך נקבעה ההלכה וחיובא היא תו לכלם לקרוא כן לכתחילה]. ומשו"ה פסק כאן שפיר להך דינא של יעלה ויתכסה ושל יתכסה במים, בהיות וסובר שמצות הקריאה קודם שתנץ החמה הוא מדינא.

**8 - שו"ת יביע אומר חלק א - אורח חיים סימן ד ד"ה (ט) אולם**

(ט) אולם בעיקר דברי הגאון מהר"ש קלוגר הנ"ל דתפלה בצבור עדיפא מתפלה בהנץ החמה ביחיד. ראיתי שאין הדבר מוסכם, כי הרה"ג שמ"ח גאגין ז"ל בס' אהל מועד ח"א (דכ"ט ע"ב), ביריעות האהל, כתב, שהרה"ג מהר"י שווארץ במבוא השמש התיר להתפלל ביחיד ממש ובלבד שיעשה כהותיקין, כי הוא טוב ממה שיתפלל בצבור שאינם מדקדקים לקרוא ק"ש ולהתפלל בעונת הותיקין. ונסתייע לזה ממ"ש (ברכות כב:) ירד לטבול וכו' יתכסה במים ויקרא, וע"כ שהוא בלא תפלין וכו', ומכאן נראה דמוטב לקרוא ק"ש בלא תפלין, ואפי' שנראה כמעיד עדות שקר וכו', ובלבד שיהא בזמנה. ומצינו במג"א (סי' סו) דנכון להתפלל ביחיד ובתפלין ממה שיתפלל בצבור ובלא תפלין, א"כ למדנו דכ"ש הוא דעדיף בזמנה ביחיד, ולא בצבור אחר הנה"ח. וכתב, שכן נראה לו להלכה ולמעשה, ושגם רבו הסכים עמו. ועם כי הגאון נתיבות השלום (בסוף ספרו) כ' בהגה על הראיה הנ"ל, כי איננה נכונה בעיניו, מ"מ בסו"ד החזיק בפס"ד הנז' בראיות יותר צודקות, כי ראוי לדחות התפלה בציבור כדי לקרות ק"ש ותפלה כהותיקין, אלא שלא החליט בזה. ובסו"ד העלה ביריעות האהל (שם) שהדברים ברורים שאין להסתפק דתפלה בהנה"ח עדיפא מתפלה בצבור. עכת"ד. וזה שלא כדברי הגרש"ק הנ"ל. ומ"ש בנתיבות השלום שאין הראיה נכונה בעיניו, אפשר שכוונתו למש"כ לעיל (אות ח) שאין ראיה מדברי המג"א. [וע' בס' משנה ברורה בביאור הלכה (סי' נח) ד"ה ומצוה, שכ', שהנזהרים לקרות ק"ש ולהתפלל כותיקים, מותר להם לקרות ק"ש ולהתפלל ביחידות אם אין להם מנין באותה שעה. וגדולה מזו מוכח ממתני' (ברכות כב:) ירד לטבול וכו', שאפילו אם אין לו תפלין באותה שעה אפ"ה יש להזהר לקרותה סמוך להנץ החמה. עכת"ד. ולכאורה לפמ"ש בשו"ת בנין עולם (חאו"ח סי' ד) דתפלת צבור שהיא מדינא עדיפא מלקרות ק"ש ולהתפלל כותיקין שזהו רק ממדת חסידות בעלמא. ע"ש. יוצא איפוא שאדרבה יותר נכון להתפלל בצבור מתפלה ביחיד בהנה"ח, ומתני' במקום שאין מנין כלל מיירי. ומיהו יש לומר שמכיון שיש הרבה קהלות בישראל שמתפללים בהנה"ח, גם כשמתפלל ביחיד בעת ההיא הו"ל בשעה שהצבור מתפללים, וכמ"ש המשנה ברורה (בסי' צ ס"ק לא). ע"ש. ושו"ר לידידי הגרש"י זוין שליט"א בס' סופרים וספרים (בפסקים עמוד שפז) שהביא דברי הרב שבט הלוי (ירושלים תרצ"ח סי' א), שהשיג על המשנ"ב בבאה"ל הנ"ל, בדברים נכונים, שמכיון שתפלה בצבור דין גמור, ותפלת ותיקין הידור מצוה ודאי דדינא עדיף, ולכן תפלת צבור עדיפא מהנה"ח ביחיד. ע"ש. ולפמש"כ יש לדחות. ומה גם לפמ"ש בשו"ת חות יאיר (סי' קטו) שתפלה בצבור אינה מצוה כל כך להתיר בשבילה שבות דשבות. ע"ש. והמג"א (סי' תטו) הביא שמהרי"ל נסתפק אם מערבין עירובי תחומין לצורך תפלה בצבור, דאפשר דגרע מבית האבל ובית המשתה. וע' בשו"ת הגרע"א (סי' יג). ובמש"כ בשו"ת יביע אומר חלק ו' (סי' יוד אות ה). ע"ש. ומ"ש הגרש"י זוין שם (עמוד שפח), שבכמה דרגות תפילה בצבור קודמת לותיקין, שהרי תפלה מעומד עדיף מותיקין, כמ"ש בעטרת ראש (ברכות ט:). וסמיכת גאולה לתפלה לרשב"א (ברכות ל) עדיפא מתפלה מעומד, ותפלה בצבור עדיפא מסמיכת גאולה לתפלה, כמבואר בהרא"ש (ריש ברכות) בשם רבינו האי גאון. א"כ בודאי דתפלה בצבור עדיפא מותיקין. ע"כ. במחכ"ת אשתמיטתיה מ"ש הרשב"א בתשובה (סי' רלו) וז"ל: ומה שנסתפקת אם אפשר להתפלל תפלת השחר קודם ק"ש כדי שיתפלל בצבור, כמ"ש רבינו האי גאון בתפלת הערב, אומר אני שלא אמר הגאון אלא בתפלת הערב, הואיל ותפלת ערבית רשות, ואפילו לדברי הגאונים שכל שהרגיל להתפלל קבעה על עצמו חובה, אפ"ה אינה חובה כתפלת השחר שהיא חובה גמורה, ולפיכך מסמך גאולה לתפלה בשחר עדיף טפי מתפלה בצבור. וכן נהגו בכל ישראל. ע"כ. וכ"כ מרן הב"י (סי' רלו) בד"ה ונראה, שבשחר מסמך גאולה לתפלה עדיפא מתפלה בצבור, אף לד' רב האי גאון, ושכ"כ הרשב"א בחידושיו ריש ברכות. וכ"כ הרמ"א בדרכי משה. ע"ש. ולפ"ז נדחית ראית הגרש"י זוין הנ"ל. וע"ע להגאון ר' יצחק בלאזער בשו"ת פרי יצחק (סי' ב). ע"ש. ואכמ"ל].

**9 - שו"ת ציץ אליעזר חלק יד סימן ה**

מי שיכול להתפלל ביחידות עם הנץ החמה או להמתין על לאחר מיכן להתפלל עם הציבור מה עדיפא ואם יש חילוק בזה בין כשמתפלל ביחידות שם בביהכ"נ =בבית הכנסת= או במקום אחר.

ב"ה. ג' אדר"א תשל"ח שאלה. בית כנסת שמתפללים תפלת שחרית בשעה קבועה ומסוימת בין בחורף ובין בקיץ, ובימות החורף יוצא התחלת התפלה סמוך להנץ החמה והק"ש ושמ"ע =והקריאת שמע ושמנה עשרה= כעשרה רגעים או רבע שעה לאחר מיכן, וכמה מהיחידים נמצאים כבר בביהכ"נ כרבע שעה לפני הנה"ח =הנץ החמה=, אם אלה היחידים חייבים או עכ"פ רשאים להתפלל ביחידות כדי להתפלל כוותיקין עם הנה"ח או דלמא תפלה בציבור עדיפא מזה וצריכים לחכות ולהתפלל עם הציבור לאחר נץ החמה.

תשובה. (א) במעשה רב להגר"א ז"ל ה' ק"ש ותפלה אות כ"ה כתוב בזה"ל: להתפלל שחרית כותיקין ובלבד עם מנין עשרה דוקא עכ"ל. ונלמד מפשטות דברי הגר"א ז"ל דס"ל דתפלה בציבור עדיפא מתפלת ותיקין ביחיד, שהרי מתנה תנאי מפורש ובהדגשה דזה שיש להתפלל שחרית כותיקין בלבד שיהא זה עם מנין עשרה דוקא.

(ב) המשנה ברורה בסימן נ"ח סעיף ד' בביאור הלכה ד"ה ומצוה מן המובחר, לא מזכיר מהכתוב בזה במעשה רב ופוסק כמעט ההיפך מדבריו, וז"ל: דע דהזהירים לקרות כוותיקין מותר לקרות ולהתפלל ביחידי אם אין להם מנין וגדולה מזה מוכח במשנה ברכות ד' כ"ב ירד לטבול וכו' עיין שם דאפילו אם אין לו תפילין בעת ההיא ג"כ אפ"ה יזהר לקרותה בזמנה סמוך להנץ ומשנה זו איירי בוותיקין כדמסקינן בגמ' שם /ברכות כ"ב/ עכ"ל, וכאמור זהו ההיפך ממה שפסק הגר"א ז"ל לפי המעשה רב הנ"ז שתפלה בציבור עדיפא מתפלת יחיד בותיקין, וכתבתי בלשון כמעט מפני שהמ"ב מצריך בזה עכ"פ שיהא מן הזהירים לקרות כוותיקין, אבל בלא"ה גם הוא מודה שאסור לו באקראי להקדים תפלת הציבור ולקרות ולהתפלל בחידי /ביחידי/. ולפלא על המ"ב שלא הזכיר מדעת הגר"א ז"ל בזה הסותר את דעתו. אם לא שנאמר שפירש שדברי הגר"א אמורים לא מהזהירים לקרות כוותיקין, אך זה דחוק, וגם היה לו עכ"פ להזכיר ולהביא מהכתוב בזה במעשה רב.

וכזאת שתפלה בצבור עדיפא מתפלה כותיקין, כדמוכח מפשטות דברי המעשה רב, ראיתי דס"ל כן גם להגרש"ק ז"ל בשו"ת האלף לך שלמה חאו"ח סימן מ"ז שכותב בתוך דבריו בזה"ל: הן אמת אם לא היו עוברים זמן ק"ש והברכות והיו מתפללין בזמנם רק שאחד היה רוצה לעשות כותיקין להתפלל עם דמדומי חמה בזה ודאי אסור לעשות כן ולהתפלל ביחידות ובזה תפלה בצבור עדיף עכ"ל, הרי דס"ל להגרש"ק ז"ל בפשיטות דתפלה בציבור עדיף בזה ודלא כהמ"ב. אם לא שנדחוק ונאמר שהמדובר שם הוא ג"כ לא בהזהירים אלא במי שרוצה להתנהג כן באקראי.

(ג) כן ראיתי בספר אחד שמקשה על המשנ"ב על דבר חילוקו בזה בין מי שמתפלל בקביעות כותיקין לבין שרק באקראי מתפלל כותיקין, דמנא ליה לחלק בהכי, וגם מי שמתפלל באקראי לא קרע דינו בזה דסוף סוף הוא עושה מצוה והוא ותיק באותו יום.

אלא דקושיא זאת ליכא. דמצינו לאחד מהראשונים שכותב בהדיא לחלק בכזאת בההיא דירד לטבול וכו' שעל שם הוא שבונה המ"ב את יסוד דבריו, והוא הריא"ז ז"ל בשלטי הגבורים שעל הרי"ף פ"ג דברכות אות י', דז"ל: ולא אמרו כן אלא לוותיקין שהיו חרדים לעשות מצוה מן המובחר וקורין ק"ש סמוך להנץ החמה וסומכין גאולה לתפלה ומתפללין אחר הנץ מיד, אבל שאר כל אדם קורין אחר הנץ עד שלש שעות עכ"ל. הרי שבהריא"ז ז"ל מודגש שלא אמרו כן אלא לוותיקין שהיו חרדים לעשות מצוה מן המובחר אבל לא בשאר כל אדם, והיינו כדבר חילוקו של המשנ"ב. וזהו שגם המ"ב מדגיש בדבריו, דמשנה זו איירי בוותיקין. ורק יש מקום לומר שהריא"ז מדבר על חיוב, אם מחויב להפסיק, ועל זה הוא שכותב שחיוב בזה ליכא כי אם על מי שחרד לקיים בזה תמיד המצוה מן המובחר ולקרוא ק"ש סמוך להנה"ח. אבל בנוגע אם מיהת רשאי לעשות כן ביחידי בזה יודה הריא"ז שגם שאר כל אדם מותרים לעשות כן אם רצונם להיות מן הוותיקין באותו יום.

והסברא של המשנ"ב בזה היא ג"כ פשוטה מפני שהזהירים בזה הו"ל כבר כקיבלו עלייהו, ולכן עדיפא לגבייהו התפלה בזה הזמן מהתפלה בצבור לאחר כך, ומה שאין כן למי שרוצה באקראי להתנהג כן, שזה רק מן המובחר ובאין כל קבלה עליו בזה, בכה"ג שפיר עדיפא בזה תפלה בצבור לאחר מיכן.

(ד) ומצאתי בסידור הגר"א ז"ל על דהנ"ס בלקוטי דינים וביאורים להגרנ"ה ז"ל שכותב לשאול ע"ד המעשה רב מההיא דירד לטבול [שמביא המ"ב בדבריו] וכו' דמוקמינן לה בגמ' כוותיקין ושם לא היה עשרה דהא מסיים יתכסה במים ויקרא. ולכן כותב לפרש, דצ"ל דכוונת הגר"א במעשה רב שם היא בגוונא דמתפלל בביהכ"נ דאסור שם להקדים תפלתו לתפלת הצבור אם לא שמתפלל בעשרה דצבורא בתר צבורא לא איכפת לן, וע"ז הוא דקאמר דאפילו אם רוצה להתפלל כוותיקין לא יתפלל בביהכ"נ ביחיד עיין שם.

ואם ניתן להעמיס כוונה זאת בדברי המעשה רב, יהא באפשר ליישב עי"כ גם דברי המשנ"ב ולומר שדברי המשנ"ב אמורים כשיתפלל ביחידי במקום שלא יהיה שם אח"כ מנין, באופן שלא נחית בזה להדין של האיסור להקדים בביהכ"נ תפלתו לתפלת הציבור שע"ז הוא שהמדובר לפי הנ"ז במעשה רב, ומר אמר חדא ומר אמר חדא ולא פליגא.

אך פשטות דברי המעשה רב וסתימת לשונו בזה לא משמע כהך אוקימתא שהגרנ"ה ז"ל מעמיס בכוונת דבריו אלא כדפירשתי לעיל כוונת דבריו בזה. וגם יש לעיין דהדין של שלא יקדים תפלתו לתפלת צבור הוא כשכבר נמצאים הצבור והוא מקדים וממהר תפלתו לפניהם, עיין באו"ח סימן צ' סעיף י' ובנו"כ, אבל לא כשמתחיל להתפלל עוד לפני שהצבור התאסף, ויש להאריך.

(ה) וראה זה מצאתי שכבר דן בשאלה שלפנינו הרמב"ם ז"ל בתשובותיו, בשו"ת פאר הדור סימן ס"ד, הוא נשאל שם: אם טוב יותר לקרוא ק"ש ביחיד עם הנץ החמה או להמתין שעה אחת או יותר עד שיתקבצו הקהל. ותהי תשובתו בזה בקצירת האומר ובזה"ל: מן הראוי שהיחיד והצבור שיקראו קריאת שמע עם הנץ החמה עכ"ל.

אך דברי הרמב"ם סתומים בזה ולא נדע בבירור כוונתו בנוגע ליחיד איך שיתנהג אם אבל אין לו ציבור שירצו לקרוא אתו ק"ש באותו זמן עם הנה"ח.

ונראה ליישב ולפרש כוונת דברי הרמב"ם בזה עפ"י מה שפוסק בפ"א מה' ק"ש הי"א וז"ל: ואי זה הוא זמנה ביום מצותה שיתחיל לקרות קודם הנץ החמה כדי שיגמור לקרות ולברך ברכה אחרונה עם הנץ החמה וכו' ואם איחר וקרא ק"ש אחר שתעלה השמש יצא ידי חובתו שעונתה עד סוף שלש שעות ביום למי שעבר ואיחר עכ"ל.

למדנו מדברי הרמב"ם דס"ל שהמצוה להתפלל עם הנץ החמה הוא לא רק מצוה מן המובחר. אלא הוא דין של לכתחילה בעצם קיום המצוה כמאמרה ורק למי שעבר ואיחר יכול בדיעבד לקרות עדנה ולצאת יד"ח עד סוף שלש שעות ביום.

ולפי"ז שפיר נזהר הרמב"ם בלשון תשובתו שלא להשיב רק על היחיד ולהניח את הציבור הזה על מנהגם להתפלל יותר מאוחר, בהיות שלפי דעתו יש חיוב על כולם להתפלל לכתחילה עם הנה"ח מעיקרא דדינא, אלא השיב שגם הציבור כולו ראוי שיתקבצו ג"כ ויקראו ק"ש עם הנה"ח.

אבל מאידך, מזה שלא השיב הרמב"ם רק בכזאת שמן הראוי שהצבור יקראו כולם ק"ש עם הנה"ח, אלא הפריד ופירש את היחיד ואת הצבור וכתב בלשון: מן הראוי שהיחיד והצבור שיקראו ק"ש עם הנה"ח, נלמד שהיתה כוונתו בזה לאשמיענו /להשמיענו/ הן דין על יחיד זה השואל והן דין הצבור כולו, והיינו שיש בזה דין על היחיד, ויש בזה דין על הציבור, דין הצבור בזה שג"כ יתקבצו לקרוא יחד ק"ש עם הנה"ח, ודין היחיד בזה, שאם אבל הציבור לא יצייתו על כך, או שלא יוכלו מאיזה סיבה, אזי חובה אבל מיהת על יחיד זה שיקרא ק"ש עם הנה"ח ולא ימתין על לאח"כ עד שיתקבצו הקהל, וזה פירוש נכון בכוונת דברי הרמב"ם ז"ל בזה.

(ו) לפי האמור יש לומר, דלשיטת הרמב"ם דס"ל שלקרוא עם הנה"ח הוא לא רק מצוה מן המובחר אלא הוי דין של לכתחילה בעצם קיום המצוה, לא אמרינן בזה בשום גוונא שתפלה בציבור עדיפא, אלא כל יחיד שלא מוצא לפניו צבור לקרוא ק"ש עם הנה"ח יכול ומחויב לקרוא ק"ש ולהתפלל ביחידי עם הנה"ח ולא לחכות על צבור שיתאסף לאחר מיכן.

אבל לדידן שפסקינן בשו"ע /או"ח/ בסימן נ"ח שהקריאה כוותיקין עם הנה"ח הוא רק מצוה מן המובחר ולא דין של לכתחילה בעצם קיום המצוה, יש שפיר מקום לומר שתפלה בצבור עדיפא מזה.

אולם למי שזהיר לקרוא ק"ש תמיד עם הנה"ח, אם עושה זאת גם כדי לקיים שיטת הרמב"ם בזה, אזי לא רק שמותר לו לקרוא ולהתפלל ביחידי עם הנה"ח ולא לחכות על צבור שיתאסף לאחר מיכן, אלא יתכן שיש עליו גם חיוב להתנהג ככה, והגם שהורגל גם להתפלל בציבור, כי זה שמתפלל תמיד עם הציבור הוא רק הרגל של מצוה, אבל זה שמתפלל תמיד עם הנה"ח הוא קבלה בעצם קיום המצוה להתנהג כדעת הרמב"ם הסובר שדין עצם קיום המצוה בזה לכתחילה הוא להתפלל עם הנה"ח ולכן הא עדיפא.

ולמי שרגיל להתפלל עם הנה"ח רק משום כדי לקיים מצוה מן המובחר ככתוב בשו"ע, אזי נראה דבמקרה כזה הדבר שקול אי עדיפא להתפלל ביחיד עם הנה"ח או להמתין לאח"כ ולהתפלל עם הציבור ולכן חיוב להקדים ליכא, אבל אם רוצה חושק ותאב לקיים כותיקין רשאי לעשות כן ולקיים עי"כ את המצוה הבאה לידך אל תחמיצנה הוא זה להקדים ולקרוא ק"ש ולהתפלל עם הנה"ח.

אך למי שמזדמן לו באקראי להתפלל בביהכ"נ עם הנה"ח, כמקרה שלפנינו, לאור מה שנתבאר נראה דבכה"ג תפלה בציבור עדיפא, ואין לו להקדים תפלתו לתפלת הציבור.

**10 - שו"ת ציץ אליעזר חלק יח סימן יח**

ד) בסימן ט' בקטע של "זמן תפלה ותפלה בציבור" כותב כת"ר לשאול על המשנ"ב בסי' נ"ח בביאו"ה ד"ה ומצוה, שפסק דהזהירים לקרות כותיקין מותר לקרות ולהתפלל ביחידי אם אין להם מנין, ומקשה, הרי התפלה כותיקין היא משום זריזין מקדימין למצות ואיך זה דוחה תפלה בציבור וכו'.

והנה נכון מה שכותב כת"ר דצריך לומר בתפלה בזמנה כותיקין מעלתה וחשיבותה לא רק מפאת זריזין מקדימין אלא כחלק מענין התפלה. ולפלא רק שלא הדגיש להוכיח זאת ממה דבשו"ע שם כתוב ע"ז בלשון "מצוה מן המובחר לקרותה כותיקין וכו'" ולא כתוב שהוא רק ענין של זריזין מקדימין, והיינו מפני שזה כחלק מענין התפלה.

יתר על כן ברמב"ם בפ"א מה' ק"ש הי"א לא מוזכר אפילו מלשון זה של "מצוה מן המובחר" אלא פוסק בלשון "ואי זה הוא זמנם ביום, מצותה שיתחיל לקרות קודם הנץ החמה וכו'", והיינו דס"ל שזה לא רק מן המובחר בלבד אלא הוא זה מעיקר המצוה לכתחילה, וכדמסיים גם בלשון ו"אם איחר וקרא ק"ש אחר שתעלה השמש יצא ידי חובתו", והיינו רק בדיעבד. והכי מצינו לו באמת להרמב"ם בתשובותיו בשו"ת פאר הדור סימן ס"ד, שלא רצה לתת את ידו לציבור שמתפללין לאחר הנץ החמה, ולשאלה אשר נשאל אם טוב יותר לקרוא ק"ש ביחיד עם הנץ החמה או להמתין שעה אחת או יותר עד שיתקבצו הקהל, השיב ופסק את פסקו בסכינא חריפא בלשון: מן הראוי שהיחיד והציבור שיקראו קריאת שמע עם הנץ החמה עכ"ל, והיינו לשיטתו בספר הי"ד שזהו דין של לכתחילה. ולא רק מן המובחר.

ולפ"ז יתכן דמי שמדקדק על עצמו להתפלל כותיקין כדי לצאת ידי שיטת הרמב"ם הו"ל בזה תו בגדר של "קיבלו עלייהו" ונהפך זה אצלו לדין של "לכתחילה" ולא רק למצוה מן המובחר, ואין לו איפוא תו להשגיח על הציבור, להמתין עליהם, ויתיישב איפוא שפיר ברווחא דברי המשנ"ב בביאו"ה שם, שהרי כותב בלשון "דע דהזהירים לקרות כותיקין", ולא כותב בלשון סתמי של מי שרוצה להתפלל כותיקין, שהיה משמע אפילו על מקרה עראי, והיינו מפני שדינו אמור רק על "הזהירים" תמיד לקרוא כוותיקין דאז נהפך זה אצלו כחלק מענין התפלה, ולכן מותר זה לקרות ולהתפלל ביחידי וא"צ להמתין לציבור שיתפלל לאחר הנץ ואכמ"ל יותר [ויעוין מ"ש מזה גם בספרי צ"א חי"ד סימן ה' עיין שם].

**11 - תשובות והנהגות כרך א סימן סו**

שאלה: למה אנו לא מתפללין כוותיקין בחורף

נץ החמה כאן בחורף הוא בזמן מאוחר קרוב לשבע, ואנו מדקדקין להתפלל שמו"ע אחרי הנץ דוקא, אבל אין אנו מדקדקין לגמור גאל ישראל בנץ כוותיקין, ושאלוני למה אנו לא מדקדקין כן בדבר שחז"ל מבטיחים ע"ז שכר רב שאינו ניזוק כל אותו יום.

והנה ראשית דבר יש מגדולי הראשונים שמפרשים שק"ש ולא רק תפלה לוותיקין אחרי הנץ, ושלא כדין לקרוא ק"ש קודם הנץ, וזהו דעת רבינו תם דרב גובריה (עיין תוס' יומא לו ב), רבינו חננאל שדבריו דברי קבלה, הרז"ה ראבי"ה ורבינו סעדיה גאון, וכן משמע בתרגום תהלים (ע"ב) שמפרש "ידחלון מינך עם מסיק שמיא, ויצלון קדמך קדם מנהר סיהרא" הרי שמפרש שבבוקר לק"ש ולערב לתפלה, ומשמע שעם נץ יש לומר ק"ש, והיינו "ייראוך" עם שמש, דק"ש צריך שיאמרה באימה ביראה ברתת ובזיע כדאיתא בשו"ע סימן ס', ולכן א"ש טפי לשיטה זו כיון שעד הנץ עוד בדיעבד זמן ק"ש של ערבית ולכן אין יוצאין בו לכתחילה דשחרית, ואף שבש"ע קיימא לן לומר ק"ש לפני הנץ וכשיטת הרי"ף רא"ש, רמב"ן, ורשב"א ועוד, מ"מ מי שאינו רוצה להכניס עצמו למבוכה בעיקר הזמן דק"ש גופא, שאולי גם לוותיקין צריך רק אחר נץ לא משתבש שב"משכנות יעקב" סי' ע"ז מביא להחמיר כשי' ר"ת והרז"ה ועוד שלא להקדים ק"ש לתחילת הנץ, ומוכיחים כן גם בדעת הרי"ף עש"ה. (ושמעתי שהגרא"י פינקל זצ"ל התפלל כוותיקין ואמר ק"ש עוד פעם אחר התפלה לצאת שיטות הנ"ל).

ועוד נראה שלפנים כולם הקדימו לפני הנץ שהלכו לעבוד מנץ והוותיקין איחרו, אבל היום להיפך רוב הציבור לא התפללו עוד בנץ, ומעלה מיוחדת להתפלל כשהציבור מתפללין או התפללו, ובמ"א (תקצ"א) מצדד בכל השנה לא להתפלל בשעה ראשונה שאין הציבור מתפללין עוד ע"ש שתלוי בקיץ וחורף, ולפי זה אנו כשמתפללין מאוחר בשעה שרוב בית ישראל מתפללין זהו גופא מעלה גדולה ויש לומר דכמעלת הנץ, ואם כי לדינא אם מתפלל בציבור מותר להקדים אף שרוב בני העיר לא התפללו, מ"מ אצלינו אין רגילים להתפלל עשרה בהתחלה ממש ביחד ורק התפלה עם הציבור [והארכנו בזה במק"א] ולא אלים כתפילה עם הציבור ממש כההיא דפ"ק דבע"ז דף ד' ע"ב.

וביותר בזמן הנץ גופא אם זהו נץ לפי חשבון, או נץ הנראה, או הופעת כל השמש (כדעת כמה מגדולי הספרדים) נחלקו בזה גדולי עולם זצ"ל, ואין בידינו להכריע, ולכן מחוסר ידיעה לבד לא נוכל לקיים בזמן המוכשר (ובסידור הגרש"ז ששקיעה תלוי כפי ההרים וד' מינוט מאוחר, ואולי נץ מוקדם כהאי שיעורא).

ובזכרוני שמרן הגריז"ס זצ"ל סיפר על אביו הגאון רבי חיים מבריסק זצ"ל שלא התפלל כוותיקין והוסיף שיודע שאביו השתוקק לקיים גם מצוה זאת, ולא קיים אף כשהיה ראוי להתפלל, וכנראה חשש לרמב"ם דס"ל שנץ גופא עישור שעה (שש מינוט) וצריך לוותיקין לקרוא תוך שיעור זה מק"ש עד גאל ישראל והוא לא הספיק אפילו ק"ש, ועוד היו לו טעמים שנמנע. (בתוספות "מעשה רב" בשם הגר"ח מוולז'ין זצ"ל שנץ קודם שתראה החמה שש מינוט וזהו מוקדם מאד, ומאידך גיסא דעת הגה"ק בעל הפרדס זצ"ל בתשובותיו שתלוי כפי "הנראה" לוותיקין, ונץ הנראה קובעת).

ובדברינו הנ"ל נתבאר טעמים, ודברינו יש בהם כדי לימוד זכות על מה שראינו גדולי עולם זצ"ל שהיו ערים ומוכנים, ומ"מ לא התפללו עם הנץ דוקא רק עסקו בתורה והתפללו מאוחר לפני זמן ק"ש, אבל לא באנו ח"ו לבטל מעלת המתפללין כוותיקין שהוא דינא דגמרא למצוה להתפלל כוותיקין וכ"ה בשו"ע ובפוסקים, וגדולי עולם בארה"ק נהגו כן ודקדקו בזה מאד יום יום.

ולנו יש עוד טעם כאן שאם מדי יום הזמנים משתנים אצלינו כמו הנץ שמשתנה אז ופשוטי המון העם עלולים בנקל לטעות ולהתפלל גם לפני הנץ שקשה לכוון לרגע המכוון דוקא ונמצאו מקלקלים טפי שהקדימו תפלה קודם הנץ שאינו אלא בדיעבד, ולכן קבענו זמן מסויים לכל החורף, ודברינו הנ"ל הם לסעד נוסף בס"ד.

**12 - שו"ת האלף לך שלמה חלק אורח חיים סימן מז**

שא' במה שנהגו כמה לעבור זמן ק"ש גם ברכת ק"ש ומאחרים להתפלל אם טוב ליחיד להתפלל ביחידות בזמן ק"ש ותפלה אף שאינו מתפלל עם הצבור או טפי עדיף להתאחר ולהתפלל עמהם. תמה אני מה זו שאלה הן אמת אם לא היו עוברים זמן ק"ש והברכות והיו מתפללין בזמנם רק שאחד הי' רוצה לעשות כותיקין להתפלל עם דמדומי חמה בזה ודאי אסור לעשות כן ולהתפלל ביחידות ובזה תפלה בצבור עדיף אבל לעבור זמן ק"ש וזמן ברכת ק"ש והוי ברכות לבטלה ג"כ ודאי אין צריך ראי' שביחידות בזמנו עדיף טפי ויפה עשה ומני' לא יזוע ואפי' אם אין עוברים זמן הברכות רק שעוברים זמן ק"ש נמי ראוי להתפלל ביחידות לקרות ק"ש בתפילין ובלא"ה אף שיקרא ק"ש בלי תפילין לא מהני ועדיף ק"ש בתפילין בזמנו מתפלה בצבור וק"ש להיות בלי תפילין כי מה שקורין אח"כ ק"ש בצבור אין לו דין ק"ש רק כקורא בתורה לכך עדיף טפי להתפלל ביחידות וכ"ז פשוט וא"צ לראות. ונדון שמוחה במי שרוצה לשתות במרחץ במקום שאסור לברך הנה הדין עמו וא"צ להאריך: